แผนการของ NASA หรือ ในการส่งดาวเทียมสังเกตการณ์ดวงอาทิตย์
ดวงอาทิตย์เป็นพลังผลักดันสำคัญ เบื้องหลังสภาพภูมิอากาศของโลก แต่ความเปลี่ยนแปลงๆ ในดวงอาทิตย์ มีผลกระทบมากเกินกว่าด้านสภาพอากาศบนโลกเรา 
ผู้สื่อข่าว Voice of America, Suzanne Presto มีรายงานเกี่ยวกับแผนการของ NASA หรือ องค์การอวกาศสหรัฐ ในการส่งดาวเทียมสังเกตการณ์ดวงอาทิตย์เมื่อวันพฤหัสบดีซึ่งคาดกันว่า ดาวเทียมสังเกตการณ์ดังกล่าวจะส่งภาพของดวงอาทิตย์อย่างหาที่เปรียบไม่ได้กลับมาให้นักวิทยาศาสตร์ได้ศึกษา"สภาพอวกาศ" ที่อาจมีผลกระทบต่อการสื่อสารทางดาวเทียม ระบบการนำร่องและแม้กระทั่งสายไฟฟ้าบนโลก ปรากฏการณ์ต่างๆบนดวงอาทิตย์ ความเปลี่ยนแปลงในสนามแม่เหล็กของดวงอาทิตย์นั้นเป็นสาเหตุของสิ่งที่นักวิทยาศาสตร์เรียกว่า "large particleevents" หรือ "ปรากฏการณ์อนุภาคขนาดใหญ่" ปรากฏการณ์ดังกล่าวมีผลกระทบต่อโลกได้อย่างเมื่อครั้งที่เกิดไฟฟ้าดับในภาคใต้ของสวีเดนเมื่อ 7 ปีมาแล้ว Dean Pesnell นักวิทยาศาสตร์ประจำโครงการดาวเทียมสังเกตการณ์ดวงอาทิตย์ขององค์การอวกาศสหรัฐหรือNASA อธิบายว่า เมื่อเกิด "ปรากฏการณ์อนุภาคขนาดใหญ่"บนดวงอาทิตย์ อนุภาคเหล่านั่นจะแผ่กระจายออกไปในห้วงอวกาศในระบบสุริยะและผ่านเข้ามาทำปฏิกริยากับสนามแม่เหล็กของโลกเราและอาจก่อกวนหรือยังความเสียหายแก่ระบบกระแสไฟฟ้าบนโลกได้ Dean Pesnellซึ่งทำงานอยู่ที่ศูนย์ควบคุมการบินอวกาศ Goddard ชานกรุงวอชิงตันอธิบายว่า ดวงอาทิตย์มีปฏิกริยา และมีความเปลี่ยนแปลงอยู่ตลอดเวลา และสนามแม่เหล็กที่มีความเปลี่ยนแปลงจะส่งอนุภาคประจุไฟฟ้าออกสู่ระบบสุริยะ หรือเปลี่ยนเป็นการปะทุระเบิด ส่งก๊าซพวยพุ่งออกสู่ชั้นบรรยากาศของดวงอาทิตย์เองหรือเกิดการปะทุระเบิดที่ปล่อยสารวัตถุดวงอาทิตย์ออกสู่ห้วงอวกาศเป็นปริมาณหลายพันล้านตัน ปรากฏการณ์ต่างๆดังกล่าวของดวงอาทิตย์จะเปลี่ยนแปรระดับพลังงาน และการแผ่รังสีในระบบสุริยะของเราและอาจมีผลกระทบต่อเทคโนโลจี อย่างการสื่อสารโทรคมนาคม และระบบนำร่องต่างๆ บนโลกเราได้ ดาวเทียมสังเกตการณ์ดวงอาทิตย์ใหม่นี้จะส่งภาพถ่ายคุณภาพสูง คมชัดลึกกว่าภาพโทรทัศน์ HDTV 10 เท่า และรวบรวมข้อมูลต่างๆ เกี่ยวกับปรากฏการณ์ของดวงอาทิตย์และในสนามแม่เหล็กของดวงอาทิตย์กลับมายังโลก คาดว่าข้อมูลและภาพถ่ายเหล่านี้จะช่วยให้นักวิทยาศาสตร์มีความรู้ความเข้าใจเกี่ยวกับดวงอาทิตย์มากขึ้น และสามารถคาดทำนายพายุสุริยะและปรากฏการณ์อื่นๆ ของดวงอาทิตย์ ที่อาจมีผลกระทบถึงการทำงานของยานอวกาศ ในวงโคจรรอบโลกตลอดจนระบบไฟฟ้า ระบบการสื่อสารโทรคมนาคม และระบบนำร่องทั้งหลายบนโลกได้ ดาวเทียมสังเกตการณ์ดวงอาทิตย์ใหม่นี้จะทำงานเป็นเวลาราว5 ปี